તમંચા બનાવવા માટેની બેરલ (લોખંડની ભુંગળીઓ) હર્ષદે લોહાનગરના એક શખ્સ પાસેથી લીધી હતી અને ત્યાં જ એક સરખા માપથી કપાવી હતી. આ કામ કરતાં કારીગરે 'આવી ભુંગળીઓને શું કરવી છે?' તેમ પુછતાં હર્ષદે કારખાનામાં નવું મશીન બનાવતાં હોઇ તેમાં ઉપયોગમાં લેવાની ખોટી વાત કરી હતી. પોલીસે આ ભુંગળીઓ કાપી આપનાર વ્યકિતની પુછતાછ કરી છે. જેટલી ભુંગળીઓ તેની પાસેથી લઇ જવાઇ છે તે તમામ કારખાનામાંથી મળી ગઇ છે. જેમાંથી ૧૭ ભુંગળીઓ તમંચા બનાવવામાં વપરાઇ ગઇ છે, બીજી ભુંગળીઓનો ઉપયોગ બાકી હતો. આ જોતાં હજુ સુધી એક પણ તમંચો વેંચ્યો નહિ હોવાનું પ્રાથમિક રીતે સ્પષ્ટ થઇ ગયું છે.